《同王赵二明府岸行里河滨》
明代·张以宁

御河行尽一千里，望入青齐树际天。野水飞鸥鱼舍外，关山归雁客帆前。

日明野气浮层浪，风动川光漾细烟。客里未能疏酒盏，春来聊复费诗篇。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。